Cene poročnih fotografiranj so lahko zelo različne. Povprečna cena celodnevnega fotografiranja poroke stane približno med 400 in 1600 €. Poročni dan je eden izmed najpomembnejših dogodkov v vašem življenju, zato je zelo pomembno, da izberete dobrega fotografa, ki bo zajel vse posebne trenutke. Poročni fotografi ne fotografirajo zgolj poročne zabave in goste, ampak so običajno prisotni celotni dan. Fotografirajo tako ličenje in friziranje neveste, kot tudi prihod svatov, običaje (npr. šrango), cerkveni in/ali civilni obred, poročno lokacijo, otvoritveni ples in druge pomembne dogodke dneva.
Fotografovo delo pa ni končano takoj po poroki. Nato mora narediti izbor najboljšiih fotografij in jih urediti. Prav tako potrebuje ob kameri tudi dodatne leče, stojala, pomnilniške kartice, dodatne baterije, fotoaparate, itd. Oprema fotografa lahko stane tudi več tisoč evrov, prav tako pa običajno fotograf že pred samo poroko obišče poročno lokacijo in si pripravi načrt samega fotografiranja.
Poročna fotografija je dražja od portretne, ker zajema skoraj vse zvrsti fotografije, zaradi česar mora fotograf dobro poznati tehnične zakonitosti, likovne prvine, prav tako pa mora biti kreativen. V nasprotju s portretno fotografijo, kjer obstaja možnost ponovnega fotografiranja, je pri poročnem fotografiranju ključno, da fotograf ujame vse posebne trenutke, saj ji ni mogoče ponoviti.